ILTAKOULU RY

PÖYTÄKIRJA

HALLITUKSEN KOKOUS 13/2015

Paikka: Päätalo RH D12

Aika: 19.10.2015 klo 18.00

Paikalla:

Mikko Lampo, puheenjohtaja

Maria Lavonen, sihteeri

Matleena Moisio

Jari Mäkäläinen

Ville Tynkkynen

Markus Rahja

Vera Järvenreuna

Samuli Volanen

Milla Toivanen

Merita Töttölä

Petra Kantola

1. Kokouksen avaaminen

Kokous avataan ajassa 18.02.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Kokouksen pöytäkirjantarkastajiksi valitaan Milla Toivanen ja Petra Kantola.

1. Kokouksen esityslistan hyväksyminen

Korjataan kohdaksi *16. Kulttuuri ja historiikin toimituskunta*. Lisäksi *9d* kohdan *Rakastu Iltakouluun & Pubivisa*n päivämääräksi vaihdetaan 9.11.

1. Ilmoitusasiat ja posti

Päätetään osallistua Reilun kahvi –kampanjaan nauttimalla totuttuun tapaan Reilun kaupan kahvia aj-tilassa ja jakamalla kuvan Facebookissa sekä Instagramissa. Mikko Lampo tekee päivityksen ja miettii hashtagit.

1. Talous
	1. Taloustilanne

Rahaa tilillä on tällä hetkellä 11 123,07€.

Hyväksymättömät korvaukset:

Verohallinnolle veroja 600,41€

Jari Mäkäläinen, SYY-Tampereen kanssa järjestetyn työelämäpaneelin kulut 34,45€

Netta Mäkisalo, Iltakoulu ry:n edustaminen Staabi ry:n vuosijuhlilla 20€

Johanna Vierinkari, Iltakoulu ry:n edustaminen Staabi ry:n vuosijuhlilla 20€

Mikko Lampo, POP-päivien lahja Polho ry:lle ja VOO ry:lle 9,50€

Petra Kantola, Opintoaamiainen 62,62€

Mikko Lampo & Sanni Lehtinen, P-klubi ry:n vuosijuhlien illalliskortit 95€

Merita Töttölä, Vuoden fuksien palkinnot 24,28€

Meritä Töttölä, Challenge Accepted palkinnot 5,15€

Milla Toivanen, Matkakorvaukset Polho ry:n vuosijuhlilta 15,5€

Juvenes, SYY-Tampereen kanssa järjestetyn työelämäpaneelin kahvitus 56€

POP-Päivien matkakulut: Netta Mäkisalo 10€, Nanni Hiltunen 10€, Johanna Vierinkari 10€, Matleena Moiso 10€, Mikko Lampo 5€, Vera Järvenreuna 10€

Milla Toivanen, Polho ry vuosijuhlalahja sekä Ik ja Staabi kotibileet-lahja 18,07 €

* 1. Laskut

Arpeco Oy, Bussirundin bussit 720€

Grano Oy, Vujukutsut 120,28€

 Kaikki laskut ja korvaukset hyväksytään.

1. Vuosijuhlat

Vuosijuhlatoimikunta kokousti 19.10. klo 13-14. Järjestelyt alkaa olla hanskassa.

Ilmoittautumiset on otettu vastaan. Paikat täyttyivät nopeasti, paikalle odotetaan yhteensä 172 osallistujaa. Vahvistusviestit sekä maksuohjeet on lähetetty ilmoittautuneille.

Markus Rahja laskee illalliskorttien määrät, Mikko Lampo ilmoittaa eteenpäin Komediateatterille. Ville Tynkkynen saa laskettua budjettia tarkemmaksi näiden illalliskorttien myötä.

Juomien hankkimisreissu toteutetaan todennäköisesti vujuviikolla, Milla Toivanen ja Aino Kattilakoski ovat ilmoittautuneet lähtijöiksi tälle noutoretkelle.

Kampaamosponssi on hommattu. Tukkatiimi-kampaamon kampaamopalveluja mainostetaan jäsenistölle pikimmiten.

Merita Töttölä ja Matleena Moisio raapustavat vuosijuhlaosioon kotisivuille ja Facebook-eventiin muutamia vuosijuhliin liittyviä etikettijuttuja ja muita käytännön asioita ohjeistukseksi juhlavieraille.

Kuvaajaksi vuosijuhlille on saatu erään Iltakoululaisen tuttu 175€ hintaan (kuvaus sekä kuvien käsittely)sisältäen alv:n. Lisäksi matkakulut Vantaalta 0,45€/km tai junamatkat. Hyväksytään ehdotus.

Keskustellaan esilaulajan tarpeellisuudesta vuosijuhlille. Käydään läpi eri vaihtoehtoja, kysellään jäsenistön joukosta halukkaita esilaulajia.

200 vujumerkkiä sekä 130 sillismerkkiä on tilattu. Vujumerkit jaetaan jokaiselle kattauksen yhteydessä.

1. Menneet tapahtumat
	1. Työelämätapahtuma yhteistyössä SYY-Tampereen kanssa 5.10.

5 panelistia, tuotiin esille erilaisia näkökulmia akateemisen työelämän eri elämäntilanteissa olevilta ihmisiltä. 41 osallistujaa. Onnistunut tapahtuma.

* 1. Opintoaamiainen 6.10.

48 ilmoittautunutta osallistujaa. Kysymyksiin vastaamassa Tarja Seppä sekä Johtamiskorkeakoulusta opintopäällikkö Heli Tontti ja opintokoordinaattori Aino Nordling. Sivuaineosuudessa kaikki puhujat paikalla, kokonaisuudessaan hyvä ja monipuolinen setti.

1. Tulevat tapahtumat
	1. Vierailu Noin Viikon Uutiset –ohjelman nauhoituksiin 22.10.

Lähdössä 11 persoonaa, matka on kullekin omakustanteinen.

* 1. Haalarikastajaiset 29.10.

klo 17.00. Vasta kaksi rastinpitäjää ilmoittaunut, Milla Toivanen värväsi kaksi hallituksen jäsenistä koostuvaa rastinpitäjäryhmää kokouksessa. Fukseja on ilmoittautunut tähän mennessä 16 henkilöä. Jatkopaikka on vielä hakusessa, sillä lopullinen osallistujamäärä on vielä epäselvä. Vaihtoehtona voisi olla Amos-klubi. Keskustellaan kastajaisten luonteesta. Keskustelussa vilahtaa toteamus ”sääli on sairaus” ja ehdotus kuumien hiilien hankinnasta. Merita Töttölä pitää majesteettisen haalarikastepuheen.

Päätetään hypettää fukseille tapahtumaa entistä tehokkaammin, ja tiedustella Amos-klubin saatavuutta.

* 1. JKY-sitsit 10.11.

Teema on ”Suomi Finland perkele”. Boomin klubilla. Sara Österberg toteaa, että tapahtumaa olisi hyvä mainostaa tehokkaasti vaihtareiden ohella myös Ik:n jäsenistölle. Kv-tutorit mainostavat vaihtareille.

* 1. Rakastu Iltakouluun & Pubivisa

Päivämääräksi vaihdetaan 9.11.

* 1. KonttoriKALJA 19.11.

konttoriKALJAa varten on varattu Sorin sauna 19.11. Jari Mäkäläinen kehittelee tapahtumaan sopivan esityksen ja etsii kaljoihin liimattavat työelämäfaktat. Ongelmana ei ole muuta kuin se, missä vaiheessa kaljat jaetaan. Tavoitteena on rento illanvietto. Tapahtuma lanseerataan 9.11.

* 1. Maisterimiitti 23.11.

Henkilökunnasta Tapio Juntunen ja SPR:n työntekijä Noora Pajari ovat ainakin tulossa. Toas Markuksentori varattu klo 17 alkaen. Petra Kantola laittaa ilmoittautumislomakkeen tulille myöhemmin.

* 1. Pikkujoulut & Huminat @Doris 26.11.

Matleena Moisio ja Milla Toivanen pitävät tiistaina 20.11. fukseille infon pikkujoulujen järjestelyistä.

* 1. Viiniä sohvalla

Ideana saada Tampereelle nimekäs vierailija iltakoululaisten kanssa jutustelemaan hieman yksityisemmässä, rennommassa ja epäformaalimmassa hengessä. Kaavaillaan joulukuulle, alkutekijöissään kuitenkin vielä.

1. Tutorointi ja ainejärjestötila

Haalarikastajaisten jälkeen fukseille lähtee hiirikysely kuluneesta syksystä. Tulokset käydään loppuvuodesta tutorporukalla läpi kooten ajatuksia siitä, mikä meni kivasti ja missä voidaan ensi vuonna parantaa.

1. Tiedotus

Keskustellaan Iltakoulun logolla varustellun roll-upin tilaamisesta. Tarjolla on tosi paljon erilaisia, perusmallit (80x200) on 80 eurosta reiluun 200 euroon. Pohditaan roll-upin tilaamista. Samuli Volanen esittelee vaihtoehtoja myöhemmin hallituksen Facebook-ryhmässä, päätös tehdään siis myöhemmin. Toimitusajat vaihtelevat muutamasta viikosta kuukausiin. Keskustellaan kuvavaihtoehdoista, sisällytetään ainakin Iltakoulu ry:n logo ja pidetään mahdollisimman yksinkertaisena. Väriksi päätetään lampaan musta. Tavoitteena tilata roll-up kuluvan hallituskauden aikana, 4. joulukuuta mennessä.

Sivujen päivittely ja viestien tiedottelu jatkuu.

1. Työelämä- ja alumnitoiminta

Keskustellaan ekskursion päivämäärästä. Päätetään järjestää alustavasti 30.11. Jari Mäkäläinen ottaa yhteyttä ekskutyöryhmään. Tapahtumaa aletaan kehittelemään eteenpäin.

1. Koulutuspolitiikka

Keskustelutilaisuus Tampere3-hankkeen etenemisestä pidettiin 29.9.

Yhteiskunta-alan korkeakoulutetut ry:stä tilaisuuteen osallistuivat toiminnanjohtaja Simo Pöyhönen ja opiskelija-asiamies Piritta Jokelainen.

Haetaan opiskelijajäseniä Tampere3 rakennettu ympäristö –työryhmään. Haku on auki 13.10. -20.10.

Petra Kantola laittaa pystyyn toimintakyselyn jäsenistölle marras-joulukuussa, ja se käydään perinteisesti läpi hallituksenvaihtoviikonlopussa.

1. Kansainvälisyys

JKY:n kansainvälisyysteemainen kollegio järjestetään torstaina 22.10.

Loppuvuoden tapahtumista muun muassa Irti Maasta- tapahtuma on hyvin vaihtariystävällinen.

1. Liikunta

Työväen ampujat saavuttivat futissarjan kolmannen sijan, ja ottelua oli seuraamassa ainakin kolme fuksia.

Futsal alkaa 28.10.

Matleena Moisio ehdottaa Irti Maasta -tapahtumaa järjestettäväksi 3.11., 10 hlön ryhmä saa -10% hinnasta. Jos Iltakoululaisia ei saada tarpeeksi kysellään muita ainejärjestöjä mukaan.

Matleena ehdottaa järjestettäväksi liikuntaekskun Megazonen lazer tagiin 18.11. Ehdotus hyväksytään.

1. Kulttuuri ja historiikin toimituskunta

Vera Järvenreuna hoitaa kantolipun esinaulauksen. Kantolipun naulausta varten on kantolipun mukana saapunut 12 naulaa. Mietitään hankittavaksi vielä yksi naula lisää symboloimaan hallituksen nykyistä jäsenmäärää. Hallitus naulaa itseään kuvaavan naulan vuosijuhlilla. Keskustellaan kantolipun naulaamisseremoniasta. Mikko Lampo ja Vera Järvenreuna kokoontuvat pohtimaan seremonian kulkua tarkemmin.

Historiikki: Jarnon saa kuluvalla viikolla taiton valmiiksi. Historiikista tulee 20-30 sivuinen kokoa A5. Keskustellaan siitä, että kuinka monta historiikkia painetaan ja missä niitä jaetaan. Päätetään, että annetaan ainakin kutsuvieraille (36 kpl), sekä kutsutuille ainejärjestöille 1kpl/ainejärjestö.

Vera Järvenreuna on saanut Granolta ja Juvenes-printiltä seuraavanlaiset tarjoukset mustavalkoisista historiikeista 100 kpl: Juvenes: 80€ (sis. alv.)

Grano: 227€ (sis.alv.). Päätetään tilata 100 kpl:n mustavalkoinen painos.

Keskustellaan Historiikin nimeämisestä. Päädytään huolellisen pohdinnan jälkeen otsikointiin: Antin Juhlajulkaisu, jonka alapuolella tekstinä komeilee Iltakoulu 40v.

Päätetään myös pitää juhlalliset historiikki kakkukahvit torstaina 5.11. aj-tilan aukioloaikojen puitteissa.

1. Muut esille tulevat asiat

Ei muita esille tulevia asioita.

1. Seuraavan kokouksen ajankohta

Seuraavan kokouksen ajankohta päätetään hallitusryhmän Facebook-ryhmässä.

1. Kokouksen päättäminen

Päätetään kokous ajassa 19.31.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mikko Lampo, puheenjohtaja Maria Lavonen, sihteeri

­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Petra Kantola, pöytäkirjantarkastaja Milla Toivanen, pöytäkirjantarkastaja